ของเล่นเศรษฐี
อย่าเข้าใจผิดนะ ว่ากรมบังคับคดีจะมีแต่การประมูลบ้านและที่ดินเท่านั้น ยังมีสินทรัพย์แปลกๆ ที่จะนำออกมาประมูลมากขึ้น
29 ก.ค. 2560

โดย...ทีมข่าวการเงินโพสต์ทูเดย์ 
อย่าเข้าใจผิดนะ ว่ากรมบังคับคดีจะมีแต่การประมูลบ้านและที่ดินเท่านั้น ยังมีสินทรัพย์แปลกๆ ที่จะนำออกมาประมูลมากขึ้น
ล่าสุด ขน “พลอยและหยก” ล็อตใหญ่ 24 รายการ ราคาประเมิน 316 ล้านบาท ประมูลมาแล้ว 2 ครั้ง ยังไม่มีใครสนใจ เปิดประมูลครั้งที่ 3 ในวันที่ 29 ก.ค.นี้ ลดราคา 80% เหลือ 252.86 ล้านบาท
งานนี้ “รื่นวดี สุวรรณมงคล” อธิบดีกรมบังคับคดี ร่อนจดหมายเชิญผู้ประกอบการอัญมณีทั้งในประเทศและต่างประเทศให้มาร่วมประมูลคงคึกคักน่าดู
ยังไม่หมด ในวันที่ 6 ก.ย.นี้ ถือว่าเป็นครั้งแรกในประวัติศาสตร์ที่กรมบังคับคดีนำเครื่องบินแอร์บัส รุ่น 310-222 จำนวน 1 ลำ เปิดประมูลแค่ 30 ล้านบาท ใครสนใจก็ต้องไปดูเครื่องบินของจริงได้ที่หลุมจอดเครื่องบินที่ 104 ท่าอากาศยานดอนเมืองได้ แต่ผู้ที่ประมูลได้จะต้องจ่ายค่าจอดเครื่องบินด้วยนะจิ๊บๆ แค่ 3 ล้านบาทเอง